b"\n_START_ARTICLE_\nComptafils\n_START_PARAGRAPH_\nEl comptafils \xc3\xa9s una lupa especialitzada que fou ideada per a verificar el nombre de fils de la trama i de l'ordit que entraven en un petit quadrat determinat de teixit (antigament de mitja polzada de costat; actualment de 20x20 mm)._NEWLINE_En l'actualitat tamb\xc3\xa9 es fa servir en tasques que requereixen distingir detalls de petites dimensions: en tipografia, verificaci\xc3\xb3 de p\xc3\xadxels, fotografia, impressi\xc3\xb3, etc._NEWLINE_Un comptafils est\xc3\xa0 format per una lupa de gran augment (t\xc3\xadpicament de 10 augments, x10) i una estructura plegable (constitu\xc3\xafda per tres elements articulats) que suporta la lupa i permet situar-la a la dist\xc3\xa0ncia \xc3\xb2ptima de lectura. A la base de l'instrument hi ha una escala graduada (en mm en pa\xc3\xafsos que segueixen el Sistema M\xc3\xa8tric Decimal, o en fraccions de polzada)."